text: Sidste arbejdsdag hos Falck
  31 august 2015 kl. 17.37
  Mens de altså stadig kæmper for at blive klar hos Bios, så er andre ved at lukke butikken. Falck skal nemlig ikke længere køre ambulancer i Region Syddanmark. Så i dag er sidste arbejdsdag for rigtig mange Falck-reddere.
  TV SYD har besøgt Falck-stationen i Sønderborg.
  Her sagde 50 Falckreddere farvel til hinanden i Sønderborg. De har sidste arbejdsdag.
  De slutter dagen af med at tage ud og spise sammen, hvorefter de mødes på stationen til midnat, hvor direktøren for Falck i Regionen, Niels Thorup, vil holde tale ved en afskedsreception. 
  &nbsp;
  Syv af medarbejderne forsætter hos BIOS i Sønderborg, mens størstedelen bliver spredt ud til andre steder i landet.
  Falck har drevet ambulancekørsel i Sønderborg siden 1934. Det er derfor en speciel dag for mange medarbejdere. 
  &nbsp;
  - Det er en underlig følelse. Vi har jo godt vidst, hvor det pegede hen, men det er stadig svært at forstå. Der er mange gode kollegaer, jeg ikke skal se mere, siger falckredder Mads Nørregaard Kristensen.
  